Den Vest-Sjællandske Avis, 1823-07-08
Den 29de anmeldte Justitsministeren i Kongressen. at Hans Majestæt havde udnævnet 3 Medlemmer af dem til Ministre; men han anmeldte tillige, at General Sepulveda var bleven til en Forræder imod Constitutionen; uagtet han den 28de havde udstædet en Proclamation, hvori han havde sagt: at han sværger paa nye i sit eget og i Officerernes Navn af det 1ste og 2det Linie Regiment, at han vilde opoffre sit Liv for Constitutionen. - Med General Sepulvedas Frafald var det gaaet saaledes til Den 29de Mai, som var Christi Legemsfest, havde Garnisonen i Lissabon, som sædvanlig, forsamlet sig i Gaderne til Paraden, og begivet sig derfra til Terreiro do Paco. Men her brød alle Linieregimenter, paa det 18de og et eller to Militsregimenter nær op, for at støde til Prins Mi quel, for hvilken ogsaa Commandanten General Sepulveda havde erklæret sig; men det 18de Jnfanterie-Regiment, flere Milits Regimenter og en Deel af Linie Artilleriet vægrede sig ved at følge med, og Sepulveda havde næsten mistet Livet, som kun blev forhindret af General Avilez og nogle andre Officerer. De insurgerede Tropper erklærede: at de ønskede en Forandring i Constitutionen og et ubetinget Veto for Kongen. - Jmidlertid, uagtet dette var passeret, holdt dog endnu de Cortes Ørene stive, og sendte en Deputation til Kongen for at melde ham: at de Cortes havde fundet fornødent i nærværende Crisis at decretere: at alle Deserteurer fra Armeen skulde straffes ligesom i Krigstider. Deputationen berettede, efterat den var kommen tilbage, at den var bleven paa Veien ledsaget af Folkets lydelige Biefaldsraab, og at Kongen havde erklæret: at han vilde fanctionere dette Decret og at han havde udeladt sig med megen Naade; da Deputationen vendte tilbage fra Palastet var Begeistringen saa stor hos det 18de Regiment: at den Deputerede Correa de Lacerda blev nødt til at dæmpe den med Constitutionen i Haanden og at lade Regimentet beholde denne vigtige Bog. – Denne Efterretning indgød endnu de Cortes Tillid til at holde den nærværende Constitution opret. Statstidenden meldte derpaa den 30te, at General Sepulveda var bleven en Forræder, og indeholdt følgende Proclamation fra Kongen af 30te Mai, Portugisere! Min Søn og Jnfant Don Miguel flygtede fra min Kongelige Boelig, og gik over til det 23de Regiment. Som Fader opgiver jeg ham og som Konge vil jeg vide at straffe ham. Hs. Majestæt erklærer: at han vil blive sin Eed og fine Forfædres Religion troe, og at han vil holde den af ham frivillig antagne Constitution opret. Han erklærer: at hans Frihed aldrig er bleven indskrænket, hans Authoritet aldrig bleven miskiendt. Han opfordrer derfor sit Fok til Tillid til de Cortes og til at holde fast ved sin Eed. - Men den 30te om Eftermiddagen erklærede det 18de Regiment sig ogsaa imod Constitutionen, og efterat det under lydelige Vivaraab for Hs. Majestæt, for Dronningen og Jnfanterne havde begivet sig til Palaste Bemposta, som ligger midt i Staden, saa bevægede det Kongen og den hele Kongelige Familie til at forlade Lissabon, som skeete Kl. 7, hvorpaa de allerhøieste Herskaber ankom den 31te Mai til Villa Franka. – Nu var denne folkerige Hovedstad aldeles forladt af Tropperne og var udsat for alle muelige Excesser; men det lykkedes Statsraadet, Handelscorpset og Nationalgarderne at holde Roligheden vedlige. Forbryderne i Castellet St. Georg forsøgte to Gange paa at bryde ud men bleve forhindrede deri af Vagten, som stod paa dem. De Cortes holdt endnu den 31te Mai deres Møder paa sædvanlig Tid med al muelig Rolighed. Stadens Raad (Camara) sendte en Deputation til Kongen for at erfare hans Hensigter. Kongens Svar kom tilbage sildig om Aftenen og indeholdt: at Hs. Majestæt paa ingen Maade ønskede at vende tilbage til det gamle System, som aldrig havde stemmet overeens med hans Hiertes Ønske; men at han ønskede at indføre en Forandring i Constitsttionen, eftersom det synes at være heele Nationens Forlangende. Proclamationen er underskreven af den nye Finantsminister JoseXaver Mozinho da Silveira. Proclamationen er dateret den 31te Mai og skreven i en meget faderlig og ædel Tone. Han formaner Folket der til at adlyde Øvrigheden, til at undertrykke al Hævn og undgaae al Partieaand, og han lover at en nye Constitution skal blive om en føie Tid publiceret.